open-index/open-wikipedia-markdown huggingface dataset:
ותיק חברי הכנסת

**ותיק חברי הכנסת** הוא חבר הכנסת בעל הוותק הרב ביותר בכנסת, מבין חבריה של כנסת מסוימת.

מטבע הדברים, בשנותיה הראשונות של הכנסת לא היה מקום לתואר זה, כאשר רבים מחברי הכנסת כיהנו בה החל מיומה הראשון והיו בעלי ותק זהה. רק במהלך כהונת הכנסת העשירית, עם התפטרותו של מנחם בגין מן הכנסת, נותר חבר הכנסת תופיק טובי בעל הוותק הרב ביותר במשכן – כהונה רצופה מיום כינונה של הכנסת הראשונה.

עד לכנסת ה-16 לא הייתה לתואר זה משמעות חוקית או מעשית כלשהי, אולם בשנת 2000 תוקן חוק יסוד: הכנסת (תיקון מס' 27) ושונה אופן ניהול הכנסת בעת היבחרה מחדש. עד אז קבע החוק כי זקן חברי הכנסת יהיה יושב הראש הזמני בעת פתיחת מושבה הראשון של הכנסת הנבחרת (לאחר פתיחת ישיבתה הראשונה על ידי נשיא המדינה באופן סמלי), וינהל את ישיבותיה עד לבחירת יושב הראש הקבוע. בתיקון לחוק נקבע כי מעתה ימלא תפקיד זה ותיק חברי הכנסת, ולא זקן החברים בה.

כך הוגדר תואר זה בחוק היסוד:"מי שתקופת כהונתו בכנסת היא הארוכה ביותר, ברציפות או שלא ברציפות, ומבין בעלי ותק שווה - המבוגר שבהם".בחוק נקבעה גם מגבלה, לפיה ראש הממשלה המכהן או הנבחר, וכן שרים וסגני שרים, לא ינהלו את ישיבות הכנסת מכוח חוק זה, והתפקיד יועבר לחבר הכנסת הוותיק ביותר שאינו מכהן באחת מן המשרות הללו.

חבר הכנסת שמעון פרס, שניהל בכנסת ה-14 ובכנסת ה-15 את ישיבות הפתיחה מכוח היותו זקן חברי הכנסת, קיבל בכנסת ה-16 ובכנסת ה-17 את ניהול הישיבה בשל היותו גם ותיק חברי הכנסת באותה העת.

בשנת 2016 תוקן החוק פעם נוספת (תיקון מס' 43), ונקבע כי הסדר זה יוסיף להתקיים רק כאשר יו"ר הכנסת היוצאת לא נבחר מחדש לכנסת. כאשר היו"ר היוצא נבחר גם לכנסת הבאה, ימשיך היו"ר היוצא בתפקיד הזמני עד לבחירת יושב ראש קבוע.

תיקון זה נכנס לתוקפו בכנסת ה-21, ומאז ועד עתה (הכנסת ה-25) לא אירע שיו"ר כנסת לא נבחר מחדש לכנסת. משכך, נוהלו ישיבות הפתיחה של כנסות אלו על ידי יושבי הראש היוצאים, והתואר 'ותיק חברי כנסת' נותר למעשה סמלי בלבד.

על אף האמור, בראשית כהונת הכנסת ה-23, לאחר שיו"ר הכנסת הזמני יולי אדלשטיין התפטר מתפקידו במחאה על פסיקת בג"ץ שחייבה אותו לכנס את הכנסת לשם בחירת יו"ר קבוע, העניק בית המשפט העליון באופן חריג לח"כ עמיר פרץ, שהיה ותיק חברי הכנסת, סמכות לניהול ישיבה מיוחדת של הכנסת לצורך בחירת יו"ר קבוע.

## ותיקי חברי הכנסת
הרשימה מפרטת את האישים שהיו ותיקי חברי הכנסת במועד התכנסותה של כל אחת מן הכנסות, למן הכנסת ה-11 ואילך (עד לכנסת זו היה יותר מחבר כנסת אחד בעל ותק מקסימלי).

### עד הכנסת השש עשרה
בתקופה זו עדיין לא נקבע מעמד רשמי לוותיק חברי הכנסת, והיו"ר הזמני היה זקן חברי הכנסת.

### מהכנסת השש עשרה ועד לכנסת העשרים ואחת
בתקופה זו קבע החוק שוותיק חברי הכנסת יהיה יושב הראש הזמני של הכנסת עד לבחירת יו"ר קבוע.

### מהכנסת העשרים ואחת ואילך
בתקופה זו קובע החוק שוותיק חברי הכנסת יהיה יושב הראש הזמני של הכנסת רק אם היו"ר היוצא לא נבחר לכנסת החדשה.

## ראו גם
* זקן חברי הכנסת
* בג"ץ התנועה למען איכות השלטון בישראל נגד יושב ראש הכנסת

## הערות שוליים

*
קטגוריה:היסטוריה של הכנסת
קטגוריה:יושב ראש הכנסת
Lost Without You (שיר של קייגו ודין לואיס)

"**Lost Without You**" (בעברית: "**אבוד בלעדייך**") הוא שיר שהוקלט על ידי המוזיקאי הנורווגי קייגו והזמר-יוצר האוסטרלי דין לואיס. הוא יצא לאור ב-8 ביולי 2022 בתור הסינגל ה-12 מאלבום האולפן הרביעי של קייגו, *[[Thrill of the Chase]]* ומהווה את שיתוף הפעולה השני בין השניים. הוא נכתב על ידי קייגו, לואיס ואדליס קלדרון, והופק על ידי קייגו וסטיוארט.

## רקע
לאחר שביוני 2022 הזמרים קייגו ודין לואיס עברו באולפן הקלטות בלוס אנג'לס על הגרסה הסופית של סינגל שיתוף הפעולה הראשון שלהם, "Never Really Loved Me", הם כתבו בספונטניות שיר שיתוף פעולה נוסף בשם "Lost Without You".

## וידאו קליפ
ב-6 ביולי 2022 פרסם קייגו את עטיפת הווידאו-קליפ של השיר, בו הוא נראה עם דין לואיס על רקע קיר אבנים אדום והכריז כי הקליפ יצא ב-8 ביולי.

הקליפ, אשר צולם בנורווגיה, מציג זוג בני-נוער הטרוקסואלים אשר מגולמים על ידי קייגו והדוגמנית מרדית' מיקלסון, ונראים בו קטעים מחוויות מערכת היחסים שלהם.

## מיקומי שיא

## קישורים חיצוניים
 
*

## הערות שוליים

קטגוריה:שירי קייגו
קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:וידאו קליפים שצולמו בנורווגיה
קטגוריה:שירי אהבה
דונלד פטרסון

**דונלד פטרסון** (באנגלית: **Donald Herod Peterson**; 23 באוקטובר 1933, וינונה - 27 במאי 2018, אל לאגו) היה טייס ואסטרונאוט אמריקני אשר לקח חלק בתוכניות חלל וטס לחלל.

## קורות חיים
דונלד פטרסון נולד בעיירה וינונה שבמיסיססיפי. לאחר בית הספר הוא התקבל ללימודים בוסט פוינט וסיים עם תואר ראשון בשנת 1955. לאחר הלימודים הוא התגייס לחיל האוויר של ארצות הברית וסיים קורס טיס. בשנת 1962 הוא סיים לימודי תואר שני בהנדסה גרעינית. בהמשך הוא סיים קורס טייסי מחקר בבסיס חיל האוויר אדוארדס.

## שירות בנאס"א
בשנת 1969 פטרסון התקבל ליחידת האסטרונאוטים של נאס"א. בהיותו בנאס"א הוא היה חבר בצוות תמיכה של אפולו 16.

פטרסון היה טייס של צוות במשימה STS-6 שהמריאה בשנת 1983 כאשר על סיפונה פול וייץ, קרול בובקו, דונלד פטרסון וסטורי מאסגרייב . זו הייתה הפעם הראשונה שצוות מעבורת החלל ביצע פעילות חוץ-רכבית. עקב בעיות בריאותיות הוא עזב את נאס"א בשנת 1984.

## לאחר פרישה מנאס"א
לאחר פרישה מנאס"א פטרסון עבד כיועץ לחברות שונות שפועלות בתחום טיסות מאוישות לחלל.

## קישורים חיצוניים

* ביוגרפיה באתר נאס"א
* ביוגרפיה
* 

קטגוריה:הלכי חלל אמריקאים
קטגוריה:אסטרונאוטים אמריקאים
קטגוריה:טייסי ניסוי אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1933
קטגוריה:אמריקאים שנפטרו ב-2018
שף ניקולאי

**שף ניקולאי** (1914 – אוקטובר 1973) הוא הכינוי של **יצחק ניקולאי-נירן**, שף ישראלי בולט ומחבר ספרי בישול.

## אודות

נולד ב-1914. ב-1962 ייסד את המערך הקולינרי של בית הספר למלונאות "תדמור", ובמשך כעשור ניהל את מחלקת הטבחות שם.

שימש כשופט בתחרויות "מלכת המטבח".

ב-1972 החל להגיש בגלי צה"ל תוכנית בשם "שף ניקולאי מכין מנות קרב".

שימש כפרנזטור של חברות שונות, ביניהן פזגז ותנורי שביט.

עסק גם בציור.

מת מהתקף לב בעיצומה של מלחמת יום הכיפורים. על שמו נקראה ספרייה בבית הספר "תדמור".

## ספריו
* "המטבח הקר" (עם חנן אפרים), 1966.
* "בשר עוף דגים רטבים" (עם חנן אפרים), 1970.
* "מרקים מנות ביניים מאכלי ביצים ירקות" (עם חנן אפרים). 
* "עוגות, מנות אחרונות, גלידה" (עם טיבי דגן וחנן אפרים), 1974.

## קישורים חיצוניים
* 
* 	

קטגוריה:שפים ישראלים
קטגוריה:מחברי ספרי בישול ישראלים
קטגוריה:פרזנטורים ישראלים
קטגוריה:ישראלים שנולדו ב-1914
קטגוריה:ישראלים שנפטרו ב-1973
אוולין נלסון

**אוולין מרל נלסון** (באנגלית: **Evelyn Merle Nelson**; 25 בנובמבר 1943 – 1 באוגוסט 1987), נולדה בשם **אוולין מרל רודן**, הייתה מתמטיקאית קנדית. תרומתה של נלסון הייתה בתחום האלגברה האוניברסלית עם יישומים למדעי המחשב התאורטיים.

## ביוגרפיה
נלסון נולדה ב-25 בנובמבר 1943 בהמילטון, אונטריו, להורים שהיגרו מרוסיה בשנות ה-20. נלסון למדה בבית הספר התיכון ווסטדייל בהמילטון.

## חינוך
לאחר שלמדה שנתיים באוניברסיטת טורונטו, נלסון חזרה להמילטון כדי ללמוד באוניברסיטת מקמאסטר. היא קיבלה תואר ראשון במתמטיקה ממקמאסטר ב-1965, ואחריו תואר שני במתמטיקה ב-1967 מאותה אוניברסיטה. עבודת התזה שלה פורסמה ב- "Canadian Journal of Mathematics", גם כן ב-1967 תחת הכותרת "Finiteness of semigroups of operators in universal algebra".

נלסון השלימה את הדוקטורט שלה בשנת 1970 שעסק ב: "The lattice of equational classes of commutative semigroups", ממצאיה פורסמו לאחר מכן בכתב העת: Canadian Journal of Mathematics. 

## קריירה
לאחר שסיימה את הדוקטורט שלה עשתה פוסט-דוקטורט במקמאסטר, מאוחר יותר הפכה ל"עמיתת מחקר", ובשנת 1978 מונתה לפרופסור חבר. כיהנה כיו"ר היחידה למדעי המחשב במקמאסטר מ-1982 עד 1984, נלסון הפכה לפרופסור מן המניין ב-1983.
נלסון פרסמה למעלה מ-40 מאמרים במהלך 20 שנות הקריירה שלה. היא מתה מסרטן בשנת 1987.

## הנצחה
האגודה הקנדית למתמטיקה ייסדה פרס על שמה ועל שם ססליה קריגר שנקרא פרס קריגר-נלסון, המוענק למתמטיקאיות מצטיינות.כמו כן המחלקה למתמטיקה באוניברסיטת מקמאסטר מקיימת סדרת הרצאות, "The Evelyn Nelson Lectures", מאז 1991.

## פרסומים נבחרים

## קישורים חיצוניים

## הערות שוליים

קטגוריה:מתמטיקאיות קנדיות
קטגוריה:קנדים שנולדו ב-1943
קטגוריה:קנדיות שנולדו ב-1943
קטגוריה:קנדים שנפטרו ב-1987
קטגוריה:קנדיות שנפטרו ב-1987
רודי יקים

**רודולף צ'סטר יקים השלישי** (באנגלית: **Rudolph Chester Yakym III**; נולד ב-24 בפברואר 1984) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אינדיאנה מאז נובמבר 2022. יקים, חבר המפלגה הרפובליקנית, נבחר למלא את מקומה של ג'קי ואלורסקי המנוחה ב בבחירות מיוחדות, ולאחר מכן נבחר לתקופת כהונה מלאה בבית הנבחרים האמריקאי במהלך בחירות 2022.

## ביוגרפיה
יקים נולד בפברואר 1984, ואת לימודיו הגבוהים השלים באוניברסיטת אינדיאנה בסאות' בנד – הקמפוס הצפוני ביותר והשלישי בגודלו של אוניברסיטת אינדיאנה – עם תואר ראשון במימון ובמנהל עסקים. בשנת 2019 השלים באוניברסיטת נוטרדאם לימודי תואר שני במנהל עסקים. בשנים 2010 ו-2011 עבד יקים כמנהל מכירות בחברת "Omnicity", חברת פס רחב.

בשנים 2011–2012 היה יקים המנהל הפיננסי במטה הבחירות של ג'קי ואלורסקי. מ-2013 עד 2019 היה סגן נשיא בחברת "בראדלי", העוסקת בעולם הנדל"ן המסחרי. בשנת 2015 מונה יקים בידי מושל אינדיאנה מייק פנס לחבר בוועדה למינויי שופטים של אינדיאנה. מאז 2019 ועד היבחרו לקונגרס היה מנהל יוזמות צמיחה ב-"Kem Krest", ארגון לוגיסטיקה ושרשרת אספקה.

לאחר שחברת הקונגרס ואלורסקי נהרגה באוגוסט 2022 בתאונת דרכים, הכריז יקים על מועמדותו בבחירות המיוחדות שנערכו למילוי מקומה בקונגרס ה-117. הוא נבחר למועמד המפלגה הרפובליקנית על ידי חברי סניף המפלגה המחוזית הן בבחירות המיוחדות והן בבחירות אמצע הכהונה. הוא זכה במועמדות המפלגה תוך שהוא גובר על תריסר מתמודדים אחרים, בהם התובע הכללי של אינדיאנה לשעבר קרטיס היל. יקים המשיך לבחירות המיוחדות כשהוא ניצב בפני פול סטורי, מועמד המפלגה הדמוקרטית, עליו גבר עם 64.5% מקולות הבוחרים.

ב-8 בנובמבר 2022 נבחר יקים לתקופת כהונה מלאה בת שנתיים בבית הנבחרים האמריקאי.

## קישורים חיצוניים

* 

* 

## הערות שוליים

קטגוריה:אמריקאים ילידי אינדיאנה
קטגוריה:בוגרי אוניברסיטת נוטרדאם
קטגוריה:בוגרי אוניברסיטת אינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאינדיאנה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1984
אלוהים לא מרשה

**אלוהים לא מרשה** הוא ספר אוטוביוגרפיה של הקומיקאי והפובליציסט חנוך דאום. הספר, בעריכתו של יאיר לפיד, יצא לאור ב-31 באוגוסט 2007 על ידי הוצאת ידיעות אחרונות. אורכו של הספר הוא 213 עמודים מודפסים ועם פרסומו גרר ביקורת נוקבת כלפי המחבר בחלקים מהחברה הדתית-לאומית.

הספר בנוי מארבעה מכתבים לנמענים שונים - לאביו, לציונות הדתית, לאלוהים ולרעייתו. בספר מתאר דאום את יחסיו המורכבים עם אביו ועם עצמו; את הסבל הרב שחש בישיבה התיכונית בה למד, ואת היחסים ההומו-ארוטיים עם בן כיתתו; כיצד הפך מבחור דתי בוגר ישיבה למחלל שבת בחדרי חדרים והפער הדתי שנפער בעקבות כך בינו ובין רעייתו; ואת אופן התמודדותו עם הפרעת ה-OCD בה הוא לוקה. דאום יוצא בספרו נגד המשטר הישיבתי הקפדני המטיף נגד מעשי אוננות, ומביע את תמיכתו בשימוש בתרופות פסיכיאטריות, שעזרו לו מאוד בהתמודדות האישית שלו עם המועקות וסערות הנפש המגבילות. התייחסותו כלפי הציונות הדתית ביקורתית ועם זאת אוהבת "אני אוהב אתכם, רעים אהובים, וחש אליכם חיבה עמוקה והכרת הטוב, אף שלעיתים אני כנטע זר בתוככם".

את יאיר לפיד הכיר דאום במהלך עבודתם בערוץ 2. עד מרץ 2008 נמכרו למעלה מעשרים אלף עותקים ודאום בטורו האישי חשף כי על כל עותק שנמכר קיבל רווח של 2.5 שקל.

## קבלה
פרסום הספר גרר ביקורת נוקבת בחלקים מהחברה הדתית-לאומית אליה משתייך הסופר, ביניהם רבנים ופוליטיקאים. ואף היו שקראו לו לעזוב את ההתנחלות הדתית אלון שבות בה הוא מתגורר. עם זאת, בטור באתר ynet הזכיר דתל"ש בשם אורי אורבך את ספרו של דאום באמרו "מהספר של ידידי אני מבין שללמוד בפנימיות של הציבור הדתי-לאומי זה סיוט עלי אדמות". אך גם הוא לא חסך בביקורת על עצותיו של דאום למגזר.

דרור אידר מעיתון הארץ כינה את ביקורות הציונות הדתית כילדותיות ופבלוביות של מגזר בתודעתו בהתגוננות מתמדת. על הספר הוא כתב: "הספר הזה ראוי היה שייגנז, ולא בגלל החשיפה הכמו-מרעישה שבו, או תכניו הסמי-פרובוקטיביים, אלא בשל בוסריותו. מי שכן עשוי למצוא בו עניין הם סוציולוגים של התרבות, לאו דווקא בשל תכניו כמו בגלל ההתייחסות הרצינית אליו בבמות ספרותיות שונות, כמו בישר בשורה או פרץ דרך." ואף ביקר את צורת הכתיבה של הספר אותה תיאר כ"דלה ומלאה שגיאות".

עינת ברזילאי ממעריב אונליין תארה את דאום כ"גולה מתגעגע שרוצה להגמיש את הקווים כך שיאפשרו לעוד ועוד אנשים להסתופף בתוכם. גם למי שלא עומדים בתו התקן". חגית מהלא מגלובס פרסמה טור תחת הכותרת "תסמונת דאום" בו ביקרה את הצורה הילדותית של הספר.

## קישורים חיצוניים

* 
* 
* 

## הערות שוליים

קטגוריה:אוטוביוגרפיות עבריות
קטגוריה:ספרי ידיעות ספרים
קטגוריה:ביקורת דת בספרות
קטגוריה:ציונות דתית
קטגוריה:להט"ב ביהדות
קטגוריה:מיניות ביהדות
קטגוריה:יציאה בשאלה בתרבות
קטגוריה:יאיר לפיד
קטגוריה:לקות נפשית באמנות
קטגוריה:חנוך דאום
בית הנבחרים של אוהיו

**בית הנבחרים של אוהיו** (באנגלית: **Ohio House of Representatives**) הוא הבית התחתון של האספה הכללית של אוהיו. לצד הסנאט של אוהיו, מהווה בית הנבחרים את הרשות המחוקקת באוהיו. 
## היסטוריה
בית הנבחרים התכנס לראשונה בצ'יליקות'י (Chillicothe) ב-3 במרץ 1803, תחת חוקת אוהיו שהוחלפה מאוחר יותר באותה שנה. ב-1816 הוכרזה העיר קולומבוס כבירת אוהיו החדשה, שם שוכן בית הנבחרים המדינתי של אוהיו בהווה. חברי בית הנבחרים של אוהיו נתונים להגבלת כהונה: ארבע קדנציות רצופות בנות שנתיים כל אחת, כלומר שמונה שנים סך הכול. בבית ישנם 99 חברים הנבחרים המייצגים כל אחד מחוז בחירה שונה. בכל שנה זוגית עומדים כלל המושבים בבית הנבחרים המדינתי לבחירה מחדש.

בין השנים 1992–2020 הייתה השליטה המפלגתית בבית הנבחרים של אוהיו בחזקת המפלגה הרפובליקנית. כתוצאה מבחירות 1992, הדמוקרטים החזיקו ברוב של 46–53. לאחר בחירות 2020 הרפובליקנים החזיקו ברוב של 35–64. חוץ משנתיים בין 2008 ל-2010, הרפובליקנים החזיקו ברוב בבית הנבחרים המדינתי ברציפות מאז 1994.

לארי האוסהולדר היה יושב ראש בית הנבחרים במשך מספר שנים ובסוף הועשם בסחיטה ונמצא אשם.

## קישורים חיצוניים

* 

## הערות שוליים

אוהיו
Need U (100%)

"**Need U (100%)**" הוא סינגל של המוזיקאי הבריטי, דיוק דומונט, בשיתוף פעולה עם הזמרת הבריטית, KABBA . השיר יצא, על ידי חברות התקליטים Blasé Boys Club, מיניסטרי אוף סאונד וספינין' רקורדס, ב-14 בינואר 2013. השיר נכתב על ידי KABBA, דיוק דומונט ו-MNEK, והופק על ידי דיוק דומונט וטומי פורסט. השיר היה מועמד לפרס הגראמי לשנת 2014 להקלטת הדאנס/אלקטרונית הטובה ביותר.

הגרדיאן דירג את "Need U (100%)" במקום ה-13 ברשימת שירי 2013, ואילו פיצ'פורק דירג את השיר במקום ה-94 ברשימת שירי 2013.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
יחסי בנגלדש–קזחסטן

**יחסי בנגלדש–קזחסטן** הם היחסים הבילטרליים בין הרפובליקה העממית של בנגלדש לרפובליקת קזחסטן.

נשיא בנגלדש לשעבר יאג'ודין אחמד  אמר כי שתי המדינות נהנות מיחסים דיפלומטיים לבביים ופועלות לחיזוקם עוד יותר. שתי המדינות חברות בארגון לשיתוף פעולה אסלאמי. לאף אחת מהמדינות אין שגריר תושב. בשנת 2009, קזחסטן הודיעה על כוונתה לפתוח קונסוליה בדאקה, בירת בנגלדש.

## ביקורים רשמיים
שר החוץ לשעבר של בנגלדש דיפו מוני  ביקר בבירת קזחסטן, נור־סולטן, ב־2012.

## שיתוף פעולה כלכלי
שתי המדינות מעוניינות להרחיב את הסחר הדו־צדדי ונקטו באמצעים שונים בהקשר זה. מוצרים מבנגלדש, לרבות יוטה, מוצרי יוטה, תה, תרופות ובגדים זוהו כמוצרים בעלי פוטנציאל גבוה בשוק הקזחי. בשנת 2008, שתי המדינות הקימו ועדה כלכלית משותפת להגדלת הפעילות הכלכלית בין שתי המדינות. בשנת 2012 קיבלה בנגלדש גישה פטורה ממכס לשוק של קזחסטן. בשנת 2013, משלחת עסקית ברמה גבוהה מבנגלדש, בראשות שר המסחר לשעבר מחבוב אחמד ביקרה בקזחסטן כדי לבחון דרכים להגברת הסחר הדו־צדדי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרסים ומועמדויות של קייגו

[ממוזער|לבנה של קייגו ב[שדרות הכוכבים של ברגן]]
הדי ג'יי, יוצר, מפיק והמוזיקאי הנורווגי קייגו זכה במהלך הקריירה שלו ב-4 פרסי מוזיקת הדאנס הבינלאומיים, בפרס המוזיקה של יוטיוב, פרס המוזיקה של LOS40, פרס מוזיקת הדאנס הבינלאומיים ופרס Spellemann ו-. כמו כן הוא קיבל 4 מועמדויות לפרסי המוזיקה של MTV אירופה, ל-3 מועמדויות לפרסי בחירת הילדים של ניקולודאון, 5 מועמדויות לפרסי המוזיקה של בילבורד וזכה בשני פרסי Spellemannprisen מתוך 9 מועמדויות.

## פרסים ומועמדויות

## ראו גם
* דיסקוגרפיה של קייגו

## הערות שוליים

קטגוריה:קייגו
קטגוריה:רשימות פרסים ומועמדויות של מוזיקאים
Grace (שיר של לואיס קפלדי)

"**Grace**" (בעברית: "**גרייס**") הוא שיר של הזמר-יוצר הסקוטי, לואיס קפלדי, שיצא, על ידי וירג'ין רקורדס, ב-21 בספטמבר 2018, כסינגל השני מתוך המיני-אלבום השני שלו, *[[Breach]]*, וכסינגל הרביעי מתוך אלבום האולפן הראשון שלו, *[[Divinely Uninspired to a Hellish Extent]]*.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לואיס קפלדי
קטגוריה:שירים באנגלית
קטגוריה:שירים שנכתבו על ידי לואיס קפלדי
קטגוריה:בלדות רוק
קטגוריה:שירי פולק רוק
קטגוריה:סינגלים בהוצאת וירג'ין רקורדס
The Single Life

**The Single Life** (בעברית: **חיי הרווקות**) הוא ההמיני-אלבום הרביעי של הראפרית האמריקאית סוויטי. המיני-אלבום יצא לאור ב-18 בנובמבר 2022 בהוצאת חברות התקליטים האחים וורנר וארטיסטרי.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הפתעה
קטגוריה:מיני-אלבומים באנגלית
קטגוריה:מיני-אלבומי חברת וורנר רקורדס
סטפן אאוסטקיו

**סטפן אנטונש אאוסטקיו** (בפורטוגזית: **Stephen Antunes Eustáquio**; נולד ב-21 בדצמבר 1996) הוא כדורגלן קנדי ממוצא פורטוגזי המשחק בלוס אנג'לס מה-MLS בעמדת הקשר האחורי בהשאלה מפורטו, ובנבחרת קנדה.

## קריירת מועדונים
אאוסטקיו נולד בלימינגטון שבקנדה להורים ממוצא פורטוגזי ובגיל שבע חזר עם משפחתו לפורטוגל. אאוסטקיו התחיל לשחק כדורגל בקבוצת הילדים של נזארנוס, ממנה עבר ללייריה ולאחר מגן לטורנסה מהליגה השלישית.

ב-7 ביוני 2017 אאוסטקיו חתם בליישואש. ב-23 ביולי ערך את הופעת הבכורה שלו בקבוצה בניצחון 0–2 נגד אקדמיקו דה ויסאו בסיבוב הראשונה של הגביע הליגה הפורטוגזי.

ב-31 בינואר 2018 אאוסטקיו חתם בצ'אווס מליגת העל הפורטוגזית תמורת חצי מיליון אירו. ב-14 באפריל כבש את שער הבכורה שלו בתיקו 3-3 נגד בואבישטה.

ב-15 בינואר 2019 חתם בקרוס אסול מליגת העל המקסיקנית. זמן קצר לאחר שחתם, נפצע ונעדר מהמגרשים וחזר לשחק רק ב-22 בספטמבר, אך התקשה לחזור להרכב הקבוצה. לכן בדצמבר  הושאל לפאסוש די פריירה עד לסיום העונה. בסיום העונה האריך את תקופת ההשאלה שלו עד לינואר, אז חתם בקבוצה תמורת 2.5 מיליון אירו. ב-5 באוגוסט 2021 ערך את הופעת הבכורה שלו בזירה האירופית בניצחון 0–4 נגד לארנה במסגרת מוקדמות הקונפרנס ליג.

בינואר  הושאל לפורטו עד לסיום העונה, עם אופציה לרכישב. ב-6 בפברואר ערך את הופעת הבכורה שלו בקבוצה בהפסד 0–2 לארוקה. ב-31 במאי החליטה הנהלת פורטו לממש את האופציה על אאוסטקיו והוא חתם לחמש שנים במועדון. ב-30 בספטמבר הבקיע את שער הבכורה שלו בקבוצה בניצחון 1–4 נגד ספורטינג בראגה. ב-26 באוקטובר 2022 הבקיע בניצחון 0–4 נגד קלאב ברוז' במסגרת שלב הבתים של ליגת האלופות, ואף כבש בניצחון 1–2 נגד אתלטיקו מדריד.

ב-6 בפברואר 2026 הושאל אאוסטקיו ללוס אנג'לס מה-MLS ל-4 חודשים עם אופציית רכישה.

## קריירה בינלאומית
אאוסטקיו גדל בפורטוגל והוריו פורטוגזים, אך משום שנולד בקנדה הייתה באפשרותו לבחור לייצג אחת מבין שני הלאומים. בנעורותו שיחק בנבחרת הנוער של קנדה, אך בנובמבר  זומן לסגל נבחרת הצעירה של פורטוגל ורשם מספר הופעות במדיה.

בפברואר  הצהיר כי בגיל הבוגרים ייצג את קנדה. ב-15 בנובמבר 2019 ערך את הופעת הבכורה שלו בנבחרת בהפסד 1–4 ל. ב-11 ביולי 2021 הבקיע את שער הבכורה שלו בנבחרת בניצחון 1–4 נגד . אאוסטקיו היה שותף להעפלה של הנבחרת למונדיאל 2022 לראשונה מזה 36 שנים ואף נכלל בסגל הנבחרת לקראת המונדיאל.

## תארים
; פורטו
* ליגת העל הפורטוגזית (1): 
* הגביע הפורטוגזי (3): , , 
* גביע הליגה הפורטוגלית (1): 
* הסופר קאפ הפורטוגלי (2): , 

;נבחרת קנדה
* ליגת האומות של CONCACAF:  (מקום שני)

; אישיים
* קשר החודש בליגת העל הפורטוגזית: ספטמבר 

## קישורים חיצוניים

## הערות שוליים

קטגוריה:כדורגלנים קנדים
קטגוריה:כדורגלנים פורטוגזים
קטגוריה:קשרי כדורגל קנדים
קטגוריה:קשרי כדורגל פורטוגזים
קטגוריה:כדורגלני ליישואש
קטגוריה:כדורגלני שאביש
קטגוריה:כדורגלני קרוס אסול
קטגוריה:כדורגלני פאסוש די פריירה
קטגוריה:כדורגלני פורטו
קטגוריה:כדורגלני לוס אנג'לס
קטגוריה:כדורגלני נבחרת קנדה
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קנדים ממוצא פורטוגזי
קטגוריה:ספורטאים זרים במקסיקו
קטגוריה:קנדים שנולדו ב-1996
קטגוריה:פורטוגזים שנולדו ב-1996
משילות

**משילות** (באנגלית: **Governance**) היא צורות שונות של דפוסי שליטה או פרקטיקות שלטוניות; משילות היא היכולת של הגוף השולט לקבוע ולאכוף נהלים או חוקים ונורמות ולספק שירותים.

## התפתחות המושג

היסטוריונים מייחסים את מקורותיו של המונח "משילות" לימי הביניים, כאשר הוא תיאר את האופן שבו הכוח הפיאודלי היה מאורגן. המונח עצמו נשכח עד המאה העשרים והכלכלן רונלד קוז השמיש את המושג. השימוש העכשווי הראשון במושג היה בעיקר בתחום מינהל העסקים כחלק מהתפתחות תחום הממשל התאגידי הבנק העולמי החל להשתמש במונח בשנות התשעים של המאה הקודמת ביחס למדינות: "...האופן שבו מופעלת הסמכות לניהול המשאבים הכלכליים והחברתיים של מדינה עבור התפתחותה.

חוקרים רבים ממדעי החברה החלו להתעניין במושג משילות בתגובה לרפורמות נאו-ליברליות במגזר הציבורי. חוקרים נאו-ליברלים מפרשים משילות במונחים של התיעלות שנלקחו מהמזגר הפרטי למגזר הציבורי. הניאו ליברלים טענו שהמדינה לא צריכה לספק שירותים בעצמה אלא לפתח מערכת יזמית המבוססת על תחרות ושווקים. "פחות ממשלה" ו"יותר משילות" היא סיסמה נאו-ליברלית המסכמת את התפיסה. חוקרים מהגישה המוסדית מגדירים ממשל כרשתות בין-ארגוניות המתארגנות בעצמן. משילות נתפסת כמערכת מורכבת של מוסדות וקשרים מוסדיים המוגדרים על ידי תפקידם או מיקומם החברתי. Postfoundationalists רואים משילות דרך תרבות, תוך התייחסות לשפה, למשמעויות או לאמונות

הפילוסוף הבריטי, מארק בביר (Mark Bevir) הגדיר את המושג משילות כתהליכי שליטה, בין אם מתבצעים על ידי ממשלה, שוק או רשת, בין אם על במשפחה, שבט, ארגון פורמלי או בלתי פורמלי, או טריטוריה, ובין אם באמצעות חוקים, נורמות, סמכות או שפה. משילות אינה מחייבת היררכיה

### בין ממשל למשילות
משילות עוסקת בביצוע, או במה באופן מסורתי נחשב בתחום המינהל הציבורי, בניגוד לפוליטיקה. משטר סמכותני יכול להיות מנוהל היטב, בדיוק כפי שמשטר דמוקרטי יכול להיות מנוהל בצורה גרועה ולהפך.

משילות שונה מממשל הן אמפירית והן תיאורתית. ברמה התיאורית, משילות הן פעולות השליטה. אלו מכלול הפעולות שממשלה עושה עבור ועל אזרחיה. בחברות וארגונים אלו התהליכים שנעשים ביחס לעובדים או חברים. בשעה שממשלה קשורה למוסדות פוליטיים, משילות מתייחסת לתהליך השליטה, היכן שהוא מתרחש.

ברמת האמפירית, משילות מתייחסת לשינויים בארגוניים ציבוריים שקרו מאז שנות השמונים של המאה הקודמת. ממשלות נשענות על הסקטור הציבורי וההתנדבותי לאספקת וניהול שירותים. הצטרפותם של ארגונים גלובליים הרחיבה את מרחב המשילות.

## משילות במדינות דמוקרטיות
ישר טרוורדי וחוקרים נוספים בדקו את הקשר בין התנהלות דמוקרטית מדינות לבין משילות. החוקרים מראים כי בדמוקרטיה אלקטורלית (מדינות בהם מתקיימות בחירות ואף יש מפלגות אופוזיציה שיש להן סיכוי לזכות בבחירות, אך חסרים בהן המוסדות של חברה ליברלית) רמת המשילות אינה גבוהה. בדמוקרטיה ליברלית ניתן למצוא רמת משילות גבוהה יותר, שמובילה לכידות חברתית ושגשוג כלכלי.

## מדדי משילות
החל מ-1996 ועד היום מודד הבנק העולמי משילות ב-200 מדינות באמצעות מדדי משילות עולמיים (Worldwide Governance Indicators). מדדי המשילות כוללים את מהמרכיבים הבאים: התבטאות ואחריות (השתתפות האזרחים בבחירות וחופש הביטוי, תקשורת חופשית וחופש ההתאגדות), יציבות פוליטית והיעדר אלימות, יעילות ממשלתית (איכות השירות הציבורי), איכות רגולטורית (הטמעת מדיניות ורגולציה לטיפוח הסקטור הפרטי), שלטון החוק ופיקוח ומניעה של שחיתות. המדד מתפרסם אחת לשנה או שנתיים באתר ייעודי.

## קישורים חיצוניים

* 

## הערות שוליים

קטגוריה:מדע המדינה
קטגוריה:ממשל ומדיניות
קטגוריה:מושגים פוליטיים
יחסי אנדורה–הונגריה

**יחסי אנדורה–הונגריה** הם יחסי החוץ בין אנדורה והונגריה.

## היסטוריה
שתי המדינות כוננו יחסים דיפלומטיים ב-1 במרץ 1995. בנובמבר 2017 פיטר שייארטו, שר החוץ והמסחר ההונגרי, ערך ביקור רשמי בן יומיים בנסיכות אנדורה, שם נפגש עם ראש ממשלת אנדורה, אנטוני מרטי פטיט, שרת החוץ מריה אובאך פונט ויו"ר הפרלמנט של אנדורה ויצ'ן מטאו זמורה. באוקטובר 2021 ביקר פיטר שייארטו, שר החוץ והמסחר ההונגרי, שוב באנדורה, שם חתם על הסכם למניעת כפל מס והימנעות מהעלמת מס. במהלך הביקור הוא אמר כי שיתוף הפעולה בין הונגריה ואנדורה צובר תאוצה בשנים האחרונות ושתי המדינות תומכות זו בזו בארגונים בינלאומיים, במיוחד בנושאי הגנת מיעוטים וריבונות על מיסוי.

## נציגויות דיפלומטיות
* אנדורה אינה מיוצגת בהונגריה לא בדרג השגרירות ולא בדרג הקונסוליה.
* הונגריה מיוצגת באנדורה באמצעות שגרירותה במדריד, ספרד, ובנוסף מחזיקה קונסוליה בברצלונה.

## הערות שוליים

קטגוריה:ערכים ללא קטגוריות פיזיות - יחסי חוץ
Tukoh Taka

**Tukoh Taka** הוא סינגל שהוקלט על ידי הראפרית הטרינידדית ניקי מינאז' ביחד עם הזמר הקולומביאני מאלומה והזמרת הלבנונית מרים פארס. השיר יצא לאור ב-18 בנובמבר 2022, על ידי חברות התקליטים יוניברסל מיוזיק גרופ ערבי וריפבליק רקורדס. זהו הסינגל הרשמי של משחקי מונדיאל 2022.

## רקע והכרזה
השיר כולל את שלוש שפות האמנים במילים: האנגלית בביצוע מינאז', הספרדית בביצוע מאלומה והערבית בביצוע פארס, השיר הפך להמנון אליפות העולם הראשון שמציג את כל שלוש השפות. פארס אמרה בהצהרה: "'Tukoh Taka', השיר שזכיתי להשתתף בהלחנתו, העיבוד והכוריאוגרפיה שלו, גרם לי להתלהב ממנו יותר, בנוסף לעבודה לצד שני האמנים הבינלאומיים האהובים עלי, ניקי מינאז' ומאלומה. אני באמת מאחלת ש'Tukoh Taka' ישדר את התרבות המזרחית והמוזיקה הערבית לכל העולם."

השיר משלב את הסגנונות רגאטון, פופ ערבית וצלילי האוס-ראפ.

## מחלוקת
לאחר ההכרזה על שיתוף הפעולה להמנון המונדיאל, שלושת האמנים הושפעו ממחלוקת רבה על כך שבחרו לקבל תשלום כדי לשיר שיר באמירות שמדיניותה הפנימית כוללת הפרה של זכויות האדם, זכויות נשים, זכויות להט"ב, כמו גם תמיכה בעבדות והתעללות מינית בילדים. הזמר מאלומה השיבה לאישום והכריזה: "זה משהו שאני לא יכול לפתור; [...] זה לא משהו שאני בעצם צריך להיות מעורב בו. אני כאן נהנה מהמוזיקה שלי ומהחיים היפים, גם משחק כדורגל".

## וידאו קליפ
הווידאו קליפ הנלווה שצולם לשיר בוים על ידי אדגר אסטבס וחואן פליפה זולטה, והועלה לערוץ היוטיוב של המונדיאל בשידור חי ב-18 בנובמבר 2022, בסמוך לצאתו של הסינגל עצמו. הקליפ מציג את מאלומה ופארס בהופעה במדבר קטר, בעוד שמינאז' מבצעת את השיר על סיפון אוטובוס, הקליפ כולל לסירוגין כמה קטעים של שחקני כדורגל מריעים לאחר הבקעת שערים.

## קישורים חיצוניים

## הערות שוליים

קטגוריה:מונדיאל 2022
קטגוריה:שירי ניקי מינאז'
קטגוריה:שירי מאלומה
קטגוריה:שירים באנגלית
קטגוריה:שירים בספרדית
קטגוריה:שירי גביע העולם בכדורגל
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
אינדיקה (קטסיאס)

**אינדיקה** (ביוונית: **Ἰνδικά**) הוא ספר מאת הרופא היווני הקלאסי קטסיאס, המתיימר לתאר את הודו. הספר נכתב במאה ה-5 לפנה"ס, ומהווה את ההתייחסות היוונית הידועה הראשונה להודו. קטסיאס היה רופא החצר של מלך פרס ארתחשסתא השני, והספר אינו מבוסס על חוויותיו שלו, אלא על סיפורים שהובאו לפרס על ידי סוחרים, לאורך דרך המשי מסריקה , ארץ מצפון לסין והודו, שבה מקורו של המשי המבוית.

## תוכן
שמאל|ממוזער| בין הטענות של "אינדיקה" היו סיפורים על גזע של אנשים עם רגל אחת בלבד, או עם כפות רגליים כל כך גדולות שיכלו לשמש כמטריה.
הספר מכיל את ההתייחסות הידועה הראשונה לחד-קרן, לכאורה חמור בהודו שעל ראשו הייתה קרן אחת בגודל 1.5 אמה (27 אינץ'), ומציג לעולם האירופי את התוכי המדבר, ואת הציד בבזים, שעדיין לא היה נהוג באירופה.

בין המידע שנמסר ככל הנראה בספר (בעיקר על פי דיווחים ממקור שני על תוכנו):
* נהר האינדוס מזוהה ומתואר כבעל רוחב של עד עשרים מייל.
* הודו מאוכלסת בצפיפות, יותר משאר העולם גם יחד.
* פילים הודים מתוארים לראשונה, דורות לפני שאלכסנדר הגדול התמודד מולם בעת שכבש חלק מהודו.
* בעוד שקופים היו מוכרים היטב בים התיכון, טיפוסים יוצאי דופן מתוארים בהודו, כולל גזע זעיר עם זנב באורך של 6 רגל.
* כלבים הודים בגודל של אריות.
* הרים ענקיים.
* המרטיקורה (מנטיקור), יצור אדום עם פנים כמו של גבר, שלוש שורות שיניים, ועוקץ עקרב על זנבו. זוהי ההתייחסות המערבית המוקדמת ביותר הידועה למנטיקור.
* תיאורים מפורטים של מנהגי הודו, המצהירים כי הם מאוד צודקים ומכובדים.
* גברים נמוכים ושחורים המכונים פיגמים , שחיים במרכז הודו, שגובהם שתי אמות. הם גידלו חיות משק שהיו קטנות באותה מידה, והיו מצויים במלחמה עם כמה עגורים. הפיגמים הללו גידלו את שערם עד הברכיים ואת זקנם עד מעבר לכפות רגליהם, כל כך ארוך עד שלא נזקקו לשום לבוש אחר. כאשר גופם מכוסה לחלוטין בשיער, הם מהדקים אותו סביבם בחגורה, כך שהוא משמש אותם לבגדים.
* עצי דקל ותמר גדולים פי שלושה מאלה שבבבל.

## מורשת
ספרו של קטסיאס מכיל תערובת כזו של אפוקריפים  מפוקפקים בעליל בין אמיתותיו, עד שלעיתים לעגו לו מחברים מאוחרים יותר כמקור לסיפורי-בדים ומיתוסים פראיים.

במאה ה-2 לספירה, הסאטיריקן לוקיאנוס מסאמוסאטה תיאר את קטסיאס כמי שנידון לחלק מיוחד בגיהנום השמור למי שמפיצים שקרים פראיים במהלך חייהם. אינדיקה כללה ככל הנראה אנקדוטות כמו תיאור של גזע של אנשים עם רגל אחת ,הקרויים המונוסקלי, גזע אחר של אנשים שכפות רגליהם היו כה גדולות שניתן היה להשתמש בהן כמטריות (הסקיופולות), גברים עם זנבות כמו סאטירים, וטען שאנשים בארץ סריקה (מילה שנחשבה במקרים אחרים למילה היוונית לחלק מסין) היו בגובה 18 רגל. ספרו הדומה של לוקיאנוס עצמו, "סיפור אמיתי" , הוצג כסאטירה על "אינדיקה", כולל הקדמה המכנה את קטסיאס ומחברים דומים אחרים שקרנים חסרי ניסיון. לוקיאנוס מצהיר שהוא עצמו יציג כעת שקר דומה, אבל בניגוד לקודמיו, הוא לפחות ישר מספיק כדי לומר זאת בבירור מראש.

לעומת זאת, הספר אכן שימש כמקור המקורי לידע ממשי רב על המזרח שנראה שנעדר היה לחלוטין בספרות המערבית. למרות שרק קטעים קיימים מתוכו כיום, תכניו ידועים מאוד מכיוון שהם היו הסימוכין העיקריים לידע הים תיכוני על הודו, במשך מאות שנים, ולכן מופנים אליו ומצוטטים מתוכו על ידי סופרים עתיקים רבים שחיבוריהם שרדו עד היום.

## ראו גם
* הקלאסיקה של ההרים והימים

## קישורים חיצוניים
* הטקסט המלא של החיבור (באנגלית)
* Andrew Nichols, Ctesias: On India
* H. H. Wilson, M.A. F.R.S., Notes on the Indica of Ctesias

קטגוריה:ספרות בשפה היוונית
קטגוריה:הודו
קטגוריה:יוון העתיקה: ספרות והיסטוריוגרפיה
קרחון קרסנט (אנטארקטיקה)

**קרחון קרסנט** (באנגלית: **Crescent Glacier**; מילולית: קרחון הסהר) הוא קרחון קטן באזור העמקים היבשים מקמרדו, בארץ ויקטוריה, שבאנטארקטיקה.

הקרחון ממוקם בסמוך ממזרח לקרחון האוורד, שבגבעות קוקרי.

הקרחון זורם לכיוון צפון, אל עמק טיילור.

## היסטוריה
### מיפוי הקרחון

הקרחון נחקר בדצמבר 1957, על ידי הגאולוג האמריקאית טרוי ל. פיווי (Troy L. Pewe).

### מקור השם

שמו של הקרחון ניתן לו על ידי פיווי.

השם ניתן לקרחון בשל צורתו (צורת סהר) - כאשר מביטים בו מקרקעית עמק ויילור.

קרסנט
קרסנט
מילאד מוחמדי

**מילאד מוחמד קשמארזי** (בפרסית: **میلاد محمدی کشمرزی**; נולד ב-29 בספטמבר 1993) הוא כדורגלן איראני בעמדת המגן השמאלי בפרספוליס.

## קריירת מועדונים
מוחמדי התחיל את הקריירה שלו בקבוצות כדורגל מקומיות בעיר הולדתו טהראן. בקיץ  חתם לחמש שנים בראה אהן מליגת העל האיראנית. ביולי  נבחן בשטורם גראץ מהבונדסליגה האוסטרית, אך קבוצתו לא נתנה לו לעזוב.

ב-6 בפברואר 2016 מוחמדי חתם לשלוש וחצי שנים בטרק גרוזני מליגת העל הרוסית. ב-2 באפריל 2016 ערך את הופעת הבכורה שלו בקבוצה בניצחון 2-3 נגד אנז'י מחצ'קלה. ב-29 באפריל 2016 הבקיע את שער הבכורה שלו בקבוצה בניצחון 2-5 נגד אורל.

ב-27 במאי 2019 שוחרר מקבוצתו וכעבור חודש הצטרף לגנט מליגת העל הבלגית.

ב-17 בספטמבר 2021 מוחמדי חתם בא.א.ק. אתונה מליגת העל היוונית.

ב-20 באוגוסט 2024 חזר לאיראן וחתם בפרספוליס.

## קריירה בינלאומית
בצעירותו, מוחמדי שיחק בנבחרות הצעירות של איראן.

ב-11 ביוני 2015 ערך את הופעת הבכורה שלו בנבחרת הבוגרת בניצחון 0-1 נגד . 6 שנים בדיוק לאחר מכן הבקיע את שער הבכורה שלו בנבחרת בניצחון 0-10 נגד .

מוחמדי נכלל בסגל הנבחרת לקראת מונדיאל 2018, גביע אסיה 2019 ומונדיאל 2022.

נכלל בסגל נבחרת איראן לטורניר גביע אסיה 2023.

## חיים אישיים
מוחמדי נולד בטהראן למשפחה ממוצא אזרי שהיגרה לטהראן ממחוז קזווין. אחיו התאום הוא הכדורגלן מהרדאד מוחמדי.

## קישורים חיצוניים

## הערות שוליים

קטגוריה:אזרים איראנים
קטגוריה:כדורגלנים איראנים
קטגוריה:מגני כדורגל איראנים
קטגוריה:טהראן: כדורגלנים
קטגוריה:כדורגלני אחמט גרוזני
קטגוריה:כדורגלני גנט
קטגוריה:כדורגלני א.א.ק. אתונה
קטגוריה:כדורגלני אדנה דמירספור
קטגוריה:כדורגלני פרספוליס
קטגוריה:כדורגלני נבחרת איראן
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים ברוסיה
קטגוריה:ספורטאים זרים ביוון
קטגוריה:ספורטאים זרים בטורקיה
קטגוריה:איראנים שנולדו ב-1993
Love Yourself: Her

***Love Yourself: Her*** (מעוצב: ***'LOVE YOURSELF 承 'Her***) הוא המיני-אלבום החמישי של להקת הבנים הדרום-קוריאנית BTS. האלבום פורסם ב-18 בספטמבר 2017 על ידי חברת התקליטים ביג היט אנטרטיינמנט. הוא זמין בארבע גרסאות ומכיל תשע רצועות, מתוכן "DNA" משמש כסינגל מוביל.

## הצלחה מסחרית
*Love Yourself: Her* נמכר בלמעלה מ-760,000 עותקים במהלך השבוע הראשון לפרסומו, ובכ-1.2 מיליון עותקים במהלך החודש הראשון לפרסומו. האלבום דורג במקום הראשון במצעד המוזיקה של Gaon ובמקום השביעי במצעד הבילבורד 200 - הדירוג הגבוה ביותר לאלבום של להקה קוריאנית עד אז. האלבום דורג במקום הראשון במצעד האלבומים של Oricon ביפן, ונכנס, לראשונה בתולדות הלהקה, למצעד האלבומים הבריטי, כשדורג במקום ה-14 באוקטובר 2017.

הסינגל המוביל של האלבום, "DNA", צבר למעלה מ-22 מיליון צפיות ביוטיוב בתוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ עד אז. הסינגל דורג במקום ה-85 במצעד הבילבורד הוט 100, והפך את BTS ללהקת הבנים הדרום-קוריאנית הראשונה שנכנסה למצעד. סינגל נוסף מהאלבום, "Mic Drop", דורג במקום ה-28 וכך הפך לשיר עם הדירוג הגבוה ביותר במצעד זה של להקת קיי-פופ אי פעם. שני הסינגלים קיבלו תואר זהב על ידי איגוד תעשיית ההקלטות האמריקאי (RIAA) בתחילת 2018, ו-"Mic Drop" קיבל תואר פלטינה בהמשך אותה שנה.

## ביקורת

במגזין "בילבורד" דורג האלבום במקום השלישי ברשימת "20 אלבומי הקיי-פופ הטובים ביותר של 2017", ונכתב שהוא "ללא ספק האלבום הקוריאני הגדול ביותר של השנה", ושהוא "שופע משמעות" ו"פועל כעד לרבגוניות של הלהקה".

כמו כן דורג האלבום במקום השלישי ברשימת "האלבומים הטובים ביותר לשנת 2017" של SBS  ושל Interpark , ובמקום השמיני ברשימת "עשרת אלבומי הקיי-פופ הטובים ביותר של 2017" של מגזין "Affinity*".*

## רשימת רצועות

## מיקומי שיא

## פרסים ומועמדויות

## נתוני מכירות

## קישורים חיצוניים

## הערות שוליים

קטגוריה:אלבומי BTS
קטגוריה:אלבומים בקוריאנית
קטגוריה:אלבומי אלקטרופופ
קטגוריה:אלבומי חברת הייב קורפוריישן
ספאם מוסובי

**ספאם מוסובי** (באנגלית: **Spam Musubi**) הוא מאכל אמריקאי שמוצאו מהוואי, העשוי מלוף ואורז, נפוץ בארצות הברית, וכן בגואם..

המאכל מורכב מלוף צלוי, רוטב טריאקי, סויה, סוכר, אורז ואצת נורי העוטפת את המרכיבים מסביבם.

ספאם מוסובי נחשב כמתאבן אך גם כארוחת בוקר או צהריים, מוגש בחנויות נוחות ובמסעדה היוקרתית של אלן וונג.

למאכל גרסה חריפה המכילה רוטב סיראצ'ה ונפוצה בגואם.

## היסטוריה
ספאם מוסובי מוזכר לראשונה בשנות החמישים והוא נגזרת של מאכל יפני הנקרא אוניגירי.

מקורו של המאכל שנוי במחלוקת, אך יש הטוענים שהובא להוואי על ידי עצורים יפנים בעת כליאתם בארצות הברית.

בשנת 1999, רשת המסעדות אל אנד אל (L&L Hawaiian) החלה למכור את המאכל כחלק מהתפריט שלה.

בחודש אוגוסט 2021, הכריז מושל הוואי על חג הספאם מוסובי הלאומי.

## קישורים חיצוניים

* מתכון של ספאם מוסובי, באתר Sushi4me

## הערות שוליים

קטגוריה:המטבח האמריקאי
קטגוריה:מאכלי אורז
קטגוריה:מתאבנים
גורדון קורמייה

**גורדון קייל דיאז קורמייה** (באנגלית: **Gordon Kyle Diez Cormier**; נולד ב-8 באוקטובר 2009) הוא שחקן קנדי.

## ראשית חייו
קורמייה נולד ב-8 באוקטובר 2009 בוונקובר, קולומביה הבריטית שבקנדה. הוא ממוצא אירופאי ופיליפיני. בנם של גורדון קורמייה וג'נאלין קורמייה, מהגרת מסנטה רוסה (אנ'), הפיליפינים.

הוא התעניין במשחק מגיל קטן. 

## קריירה
בשנת 2019, ביצע את הופעת הבכורה שלו בסדרת הטלוויזיה "תפוס את שורטי", שם הוא גילם את ילד פרחח מגואטמלה. באותה שנה הופיע בסדרה "אבודים בחלל".

בשנת 2020 הופיע במיני-סדרת הטלוויזיה "העמדה" בשירות הסטרימינג "פרמאונט+", המבוססת על רומן באותו השם מאת הסופר סטיבן קינג.  

באוגוסט 2021, הוא לוהק לתפקיד הראשי בתור אנג בסדרת הטלוויזיה "אווטאר: כשף האוויר האחרון" רימייק לייב אקשן של נטפליקס לסדרת האנימציה באותו שם. הסדרה עלתה לשירות "נטפליקס" ב-22 בפברואר 2024, ועונתה הראשונה כללה שמונה פרקים. 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים ממוצא פיליפיני
קטגוריה:קנדים שנולדו ב-2009
דנה אזרן

**דנה אזרן** (נולדה ב-6 ביולי 2001) היא לוחמת טאקוונדו ישראלית המתחרה בקטגוריית המשקל של מעל 73 ק"ג, סגנית אלופת העולם, לשנת 2022 .

## ביוגרפיה
אזרן גדלה ברעננה וכשהייתה בת חמש החלה להתאמן בענף הטאקוונדו בקאנטרי השכונתי. לאחר שהשתתפה במחנה אימונים החליטה לעבור להתאמן במועדון רזי "הטאקוונדו", תחת המאמן סיני רז. במהלך שירותה בצה"ל הייתה מפתחת תוכנה.

## קריירה
בנערותה החלה להתחרות בתחרויות בינלאומיות ובשנת 2015 זכתה במדליית כסף באליפות אירופה לקדטיות (עד גיל 14) שנערכה בצרפת.

בשנת 2019, כשהייתה בת 18, פרשה מהענף וחזרה בנובמבר 2020. באוקטובר 2021 זכתה אזרן במדליית הזהב באליפות הולנד הפתוחה, ובנובמבר אותה שנה זכתה במדליית הזהב באליפות בוסניה הפתוחה לאחר שניצחה בגמר את בלן מורן רומאו מספרד. במרץ 2022 זכתה במדליית הזהב באליפות סופיה הפתוחה שנערכה בבולגריה.

באליפות העולם בטאקוונדו ב-2022 אשר נערכה בגוודלחרה שבמקסיקו, זכתה אזרן במדליית הכסף בקטגוריית המשקל הפתוחה (מעל 73 ק"ג), לאחר ארבעה ניצחונות מתוך חמישה קרבות. בסיבוב הראשון ניצחה יריבה מחוף השנהב. בשמינית הגמר ניצחה בהחלטת שופטים את המדורגת שביעית בעולם סולן אבולטה מצרפת וברבע הגמר גברה על פלומה גרסיה המקסיקנית 0:2 (0:4, 1:4 בשני סיבובים). בחצי הגמר היא ניצחה את לורנה בראנדל הגרמנייה, המדורגת שנייה בעולם, בתוצאה 2:0 (2:2, 0:1 בשני סיבובים). בגמר התמודדה אזרן מול סבטלנה אוסיפובה מאוזבקיסטן המדורגת שמינית בעולם והפסידה בתום שלושה סיבובים בתוצאה 2:1 (3:3, 6:5, 0:0) למרות שוויון בסיבוב השלישי, עקב מכות יותר מדויקות של יריבתה האוזבקית.

## קישורים חיצוניים

* דנה אזרן, באתר Taekwando Data
* 

## הערות שוליים

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות שנולדו ב-2001
קטגוריה:ישראלים שנולדו ב-2001
יחסי בולגריה–גאורגיה

**יחסי בולגריה–גאורגיה** הם יחסי החוץ בין בולגריה לגאורגיה.

## סקירה כללית
בולגריה הכירה בעצמאותה של גאורגיה ב־15 בינואר 1992. היחסים הדיפלומטיים בין שתי המדינות כוננו ב־5 ביוני 1992. שתי המדינות חברות מלאות בארגון לשיתוף פעולה כלכלי של הים השחור . שתי המדינות חברות מלאות במועצת אירופה . בולגריה היא חברה ב שגיאורגיה הגישה בקשה להצטרפות אליה ב-2022.

## נציגויות דיפלומטיות
* בולגריה מחזיקה בגאורגיה שגרירות בטביליסי.
* גאורגיה מחזיקה בבולגריה שגרירות בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–קפריסין

**יחסי בולגריה–קפריסין** הם היחסים הדיפלומטיים בין בולגריה לקפריסין. בולגריה הייתה אחת המדינות הראשונות שהכירו בעצמאות קפריסין ב-1960, מה שהוביל לחגיגת 50 שנות יחסים דיפלומטיים בין שתי המדינות ב-2010. יחסים אלו התפתחו בצורה חיובית על הבמה הבינלאומית כמו גם במסחר ובעניינים אסטרטגיים. שתי המדינות חברות מלאות באיחוד האירופי. בולגריה התקבלה כחברה באיחוד האירופי ב-2007, ואילו קפריסין התקבלה כחברה באיחוד האירופי ב-2004.

## היסטוריה
הקשרים בין שתי המדינות נמשכים מאתיים שנה אחורה כאשר מורדים בולגרים שנלחמו בעות'מאנים נתפסו והובאו לניקוסיה. במהלך מאסרם, הם פיתחו חברויות חזקות עם המקומיים בעוד שבוי אחד אפילו כתב יומן אינפורמטיבי על חיי ניקוסיה בשנות ה-1800.

## יחסי חינוך
[ממוזער|ציור של [יוחנן כותב הבשורה במרכז המחקר Dujcev בסופיה מקפריסין]]
בחמשת העשורים האחרונים, עד 5,000 סטודנטים קפריסאים יצאו לבולגריה במלגות שהוענקו על ידי ממשלת בולגריה. שרת העבודה Sotiroula Charlambous ודובר הממשלה סטפנוס סטפנו הם שניים מהבוגרים היותר גבוהים של דוברי בולגרית. וכיום יש כ-800 סטודנטים קפריסאים בבולגריה. במיוחד דובר הממשלה סטפנו למד באקדמיה למדעי החברה והמנהל החברתי בסופיה (1984–1989) וקיבל תואר במדעי המדינה. במהלך לימודיו היה מעורב באופן פעיל בתנועת הסטודנטים ושימש כנשיא אגודת הסטודנטים של הקפריסאים בבולגריה.

## שיתוף פעולה כלכלי
קפריסין היא אחד המשקיעים החזקים ביותר בבולגריה, כאשר ההשקעה הקפריסאית הגיעה ל-1.7 מיליארד אירו ב-2010. עמותה בחסות לשכת המסחר והתעשייה של קפריסין נוסדה בשם "איגוד העסקים של קפריסין-בולגריה" להלן "ההתאחדות" ושמה לה למטרה לקדם, להרחיב ולעודד יחסי כלכלה ומסחר בין הרפובליקה של קפריסין והרפובליקה של בולגריה.

## נציגויות דיפלומטיות
* בולגריה מחזיקה בקפריסין שגרירות בניקוסיה וקונסוליה כללית בלימסול.
* קפריסין מחזיקה בבולגריה שגרירות בסופיה ומשרד דיפלומטי בבורגס.

## הערות שוליים

קטגוריה:ערכים ללא קטגוריות פיזיות - יחסי חוץ
אדווינאס גרטמונאס

**אדווינאס גרטמונאס** (בליטאית: **Edvinas Gertmonas**; נולד ב-1 ביוני 1996 בשיללה שבליטא) הוא כדורגלן ליטאי המשחק בעמדת השוער בקבוצת אוניברסיטטה קלוז' מליגת העל הרומנית ובנבחרת ליטא.

## קריירת מועדונים
גרטמונאס החל את הקריירה המקצוענית שלו בטאוראס טאורגה מליגת העל הליטאית. הוא ערך 12 הופעות ליגה במדי המועדון, בהן הבקיע 49 שערים.

ב-23 ביוני 2014 חתם גרטמונאס באטלאנטאס מליגת העל הליטאית.

ב-1 בינואר 2015 חתם גרטמונאס בסטאד רן מליגת העל הצרפתית. ב-6 בינואר 2015 הושאל בחזרה לאטלאנטאס מליגת העל הליטאית. לאחר חזרתו לסטאד רן החל לשחק בקבוצת המילואים של המועדון, ולא זכה לשחק בקבוצה הראשונה של המועדון.

ב-29 באוגוסט 2019 חתם גרטמונאס בז'לגיריס וילנה מליגת העל הליטאית.

## קריירה בינלאומית
ב-8 ביוני 2015 ערך גרטמונאס את הופעת הבכורה שלו בנבחרת ליטא, בהפסד 2-0 לנבחרת מלטה במשחק ידידות.

## תארים
;ז'לגיריס וילנה
* ליגת העל הליטאית (3): 2020, 2021, 2022
* הגביע הליטאי (1): 2021, 2022
* הסופר קאפ הליטאי (2): 2020, 2023
;אישיים
* הכדורגלן הליטאי של השנה: 2022
## קישורים חיצוניים

## הערות שוליים

קטגוריה:כדורגלנים ליטאים
קטגוריה:שוערי כדורגל ליטאים
קטגוריה:כדורגלני סטאד רן
קטגוריה:כדורגלני ז'לגיריס וילנה
קטגוריה:כדורגלני אוניברסיטת קלוז'
קטגוריה:כדורגלני נבחרת ליטא
קטגוריה:ליטאים שנולדו ב-1996
שדרות משה דיין (ירושלים)

**שדרות משה דיין** היא שדרה בפסגת זאב שבירושלים, הקרויים על שם משה דיין, שר הביטחון במלחמת ששת הימים, כאשר נכבש האזור שבה היא נמצאת. השדרה היא אחת מהרחובות הארוכים בירושלים, באורך כ-5 קילומטר.

## תיאור
הכביש מתחיל ככביש בשטח פתוח, ללא מבני מגורים, מזרחית למחלף שער מזרח בכביש 1, כשהוא מספק גישה מחנה פליטים שועפאט, הגובל בו ממזרח, כששני מעברים (מעבר שועפאט ומעבר ראס ח'מיס) בגדר ההפרדה נפתחים אליו, ולאזור תעשייה ענתות, הגובל בו ממערב, ועולה לפסגת זאב, עובר בין פסגת זאב מזרח לפסגת זאב מערב, חוצה אותו כביש 20 הירושלמי, כשקיימת תוכנית להקמת מחלף בצומת, והוא ממשיך עד לנווה יעקב שמצפון.

הרחוב ממוקם מעט מזרחית לקו פרשת המים, והוא חוצה בדרכו את תחילתם של ארבעה נחלים: נחל אוג, ואדי אל-חלף (זרוע דרומית של נחל זמרי), נחל זמרי וואדי אל-ח'פי (מתחבר בהמשכו לנחל פרת).

## היסטוריה
הכביש נפתח לתנועה ב-1985, עם אכלוס פסגת זאב, כרחוב הראשי החוצה את השכונה (הוא היה ידוע תחילה גם בשם כביש מספר 13). שנה אחר כך נפתח לתנועה חלקו הדרומי, בין כביש 1 לכניסה לשכונה, ככביש גישה ישיר אליה, כתחליף לנסיעה דרך שועפאט. קטע זה קיבל את הכינוי "סיבוב הדמים", עקב התוואי המתעקל שלו, שגרם לתאונות דרכים רבות. ב-1998 נפתח לתנועה דרך האלוף עוזי נרקיס, שיתרה את השדרה ככביש גישה לפסגת זאב. בפסגת זאב עצמה השדרה משמשת כשדרת חנויות, לצד קניון לב הפסגה שבמרכזו.

הקו האדום של הרכבת הקלה לאורך כל השדרה. בעת פתיחת הקו ב-2011 נגמר המסלול בשדרה, והוא הורחב לכל השדרה במרץ 2025. במהלך תוכניות ההקמה הרכבת יועדה לכסות את כל השדרה. בנובמבר 2002 זכתה קבוצת סיטיפס במכרז להקמת הקו האדום של הרכבת הקלה בירושלים, שעל פי התכנון הראשוני היה אמור להגיע עד לנווה יעקב, אך הסכם הזיכיון שנחתם עם סיטיפס כלל את הקמת הקו האדום רק עד לפסגת זאב מרכז, ולא לסוף השדרה. במאי 2003, ביקש שר התחבורה, אביגדור ליברמן, מהנהלת הפרויקט לקדם סטטוטורית את הקו אל שכונת נווה יעקב. במרץ 2009, אישרה הוועדה המחוזית לתכנון ובנייה את התוכנית להארכת הקו האדום משדרות משה דיין בפסגת זאב עד לנווה יעקב. עבודות הכוללות: הארכת מסלול הקו ב-2.7 ק"מ והקמת ארבע תחנות חדשות. חברת התשתיות העירונית מוריה החלה בהכנת התוואי ב-2013, אבל המשך העבודות הוקפא עקב מחלוקת עם חברת סיטיפס, שגרם להוצאת המערכת למכרז נוסף, בו זכתה כפיר. באפריל 2021 כי החלו העבודות להנחת המסילות מצפון השדרה לנווה יעקב, כאשר הצפי לסיום הוא בדצמבר 2021. הקטע צפוני החל לפעול ב-27 בפברואר 2025.

בין השנים 2012–2016 נפגעו 123 איש בתאונות דרכים בכביש.

## מבנים בשדרה
הדפו של הרכבת הקלה בירושלים נמצא ממערב לתחילת השדרה, בינה לבין מחלף שער מזרח.

* קניון הפסגה – קניון שהוקם ב-2004
* מינהל קהילתי פסגת זאב
* בית ספר ממלכתי ע"ש טדי קולק

לאורך השדרה ממוקמות חמש תחנות של הרכבת הקלה: תחנות פסגת זאב מרכז, סיירת דוכיפת, חיל האוויר, מזל קשת, ומשה דיין צפון.

## הערות שוליים

קטגוריה:פסגת זאב
משה דיין, שדרות (ירושלים)
קטגוריה:הנצחת משה דיין
מתיאס שווייגהופר

**מתיאס שווייגהופר** (בגרמנית: **Matthias Schweighöfer** ; נולד ב-11 במרץ 1981) הוא שחקן, במאי קולנוע ומפיק גרמני.

## ביוגרפיה
שווייגהופר, נולד באנקלם, גרמניה המזרחית. הוא למד בבית הספר למשחק הנודע של ברלין, "ארנסט בוש האקדמיה לאמנויות הדרמה", אך נשר לאחר שנה. אף על פי כן כבר עבד עם במאים כמו פיטר גרינווי .

## קריירה
תפקידו הראשון היה בשנת 1997 בסרט עלילתי היה Raus aus der Haut, בבימויו של אנדראס דרזן .

בשנת 2008 הוא גילם את לוטננט-קולונל פרנץ הרבר בסרט "מבצע ואלקירי", סרט המתאר את אירועי קשר העשרים ביולי.

בשנת 2009, שוויגהופר הקים את לייבל האופנה "German Garment" עם מגיש הטלוויזיה יוקו וינטרשיידט . 

ב-2010 ערך את הופעת הבכורה שלו כבמאי קולנוע עם הקומדיה הרומנטית What a Man, ואחריו ב-2013 סרטו השני "Break Up Man". בשנת 2017, הוא ביים, הפיק ושיחק את התפקיד הראשי בדרמת הטלוויזיה "You Are Wanted", סדרת הטלוויזיה הראשונה של אולפני אמזון שאינה בשפה האנגלית.  

בשנת 2018 שיחק בסרט הקולנוע "גיבורים במצולות". בשנת 2020 שיחק בסרט הקולנוע "התנגדות".

בשנת 2021 הופיע שוויגהופר בסרט "צבא המתים" שהופק על ידי נטפליקס בבימויו של זאק סניידר הוא גילם את לודוויג דיטר. הוא שיחזר את תפקידו בסרט הקודם, צבא הגנבים, שאותו גם ביים.  

הוא גילם את פרנק פאהריאן המפיק המוזיקלי בסדרה הביוגרפית "Girl You Know It's True" על צמד הפופ השערורייתי מילי ונילי, שנכתב ובוים על ידי סיימון ורהובן, בהפקת Wiedemann &amp;amp; Berg Film . הסרט אמור לצאת לאקרנים בקולנוע על ידי לאונין ב-2023. 

במרץ 2022 לוהק שוויגהופר לתפקיד בסרט מבית היוצר של נטפליקס, "לב של אבן", אשר עלה לאקרנים במהלך שנת 2023.

בשנת 2022 שיחק בסרט הדרמה הביוגרפי "השחייניות". בסרט הוא מגלם את מאמנן של השחייניות הסוריות מרדיני.

בשנת 2023, הוא גילם את הפיזיקאי ורנר הייזנברג בסרט הביוגרפי של כריסטופר נולאן "אופנהיימר". באותה שנה שיחק בסרט הקומדיה האמריקאי "משפחה לא מחליפים";  הסרט עלה בנטפליקס ב-30 בנובמבר 2023. 

בשנת 2025 שיחק בסרט המדע הבדיוני "הקיר" בנטפליקס ובסרט "ילדות גרמנית" של הבמאי פאטי אקין.
[ממוזער|שוויגהופר [פסטיבל הסרטים הבין-לאומי בברלין|בברלין 2008]]

## חיים אישיים
בין 2004 ל-2012, יצא עם אני שרום, והם נפגשו שוב בקיץ 2013. יש להם בת ילידת 2009 ובן יליד 2014. הם נפרדו ונכון לשנת 2019, הוא נמצא במערכת יחסים עם רובי או.פי ששיחקה איתו בצבא הגנבים.

## קישורים חיצוניים

## הערות שוליים

קטגוריה:במאי קולנוע גרמנים
קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1981
סימור קרמינסקי

סר **סימור אדוארד קרמינסקי** (באנגלית: **Seymour Edward Karminski**; 28 בספטמבר 1902 – 29 באוקטובר 1974) היה שופט יהודי בריטי.

## ביוגרפיה
נולד בבריטניה למנהל בנק יליד גרמניה. התחנך בראגבי סקול  ובקולג' כרייסט צ'רץ' באוניברסיטת אוקספורד. סיים תואר ראשון בהיסטוריה ב-1923 ו"נקרא ללשכה"  ב-1925. ב-1945 הצטרף לאכסניית המשפט "אינר טמפל".

ב-1951 התמנה לבית המשפט הגבוה לצדק () בבית המשפט העליון וקיבל את תואר האבירות הבסיסי "Knight Bachelor", בתקופה זו הוא היה אחד משני שופטים יהודיים בבית המשפט העליון הבריטי לצד ליונל כהן .

ב-1967 הושבע ל.

## לקריאה נוספת
* יהודי שופט עליון בבריטניה, המודיע (דיווח של סט"א), 15 בינואר 1951, עמ' 4

## קישורים חיצוניים
*  Karminski, Rt Hon. Sir Seymour Edward, באתר המגזין הבריטי מי הוא מי  (גישה בתשלום)

קטגוריה:שופטים יהודים בריטים
קטגוריה:שופטי בית המשפט העליון של הממלכה המאוחדת
קטגוריה:בריטים שנולדו ב-1902
קטגוריה:בריטים שנפטרו ב-1974
יחסי ארצות הברית – כורדיסטן הסורית

**יחסי ארצות הברית–כורדיסטן הסורית** הם היחסים הדו-צדדיים בין ארצות הברית של אמריקה לבין כורדיסטן הסורית (נקראת גם רוז'אבה). ארצות הברית היא תומכת צבאית של כורדיסטן הסורית ושל היחידות להגנת העם במלחמתם כנגד המדינה האסלאמית, למרות שדה יורה ארצות הברית אינה מכירה ברוז'אבה כמדינה עצמאית. בשנת 2016, מחלקת המדינה של ארצות הברית הכריזה כי תמיכתה הצבאית בכורדים שחיים בסוריה היא חלקית.

## היסטוריה
במרץ 2016, כיום לאחר הכרזת העצמאות של כורדיסטן הסורית, אשטון קרטר, מזכיר ההגנה של ארצות הברית, הכריז כי "המיליציות של היחידיות להגנת העם היו בעלות ברית מצוינות שלנו במלחמתנו עם המדינה האסלאמית, ואנחנו מתכוונים להמשיך כך".
[ממוזער|חיילי [היחידות להגנת העם משתפים פעולה עם יחידות אמריקאיות]]
כאשר כורדיסטן הסורית פלשה למחוז הסורי א-רקה בשנת 2016, חיילים אמריקאים, לבושים במדי היחידות להגנת העם, לחמו לצד הכורדים כנגד המדינה האסלאמית. במהלך מבצע מנג'יב, הוושינגטון פוסט דיווח על האירוע תחת הכותרת "מתעלמת מטורקיה, ארצות הברית עוזרת לכורדים כנגד דאעש בסוריה". ב-7 בנובמבר 2016, לאחר שנשאל, סגן דובר מחלקת המדינה של ארצות הברית, מארק סי. טונר, אמר כי "אנחנו [ארצות הברית] לא רוצים לראות אזורים חצי-אוטונומיים בצפון סוריה".

לפי לוטננט-גנרל סטיבן טאונסנד, ארצות הברית אינה מכירה במחוז האוטונומי כ"מדינה כורדית עצמאית", אלא רואה אותה כ"מחוז סורי רב-תרבותי, רב-מפלגתי ורב-אתני שמשוחרר מהמדינה האסלאמית". מאז ה-31 בינואר 2018, ממשלת ארצות הברית מכירה בפרלמנט כורדיסטן הסורית כגוף פוליטי חיצוני.

## ראו גם
* יחסי ארצות הברית–סוריה
* יחסי החוץ של ארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו – כורדיסטן העיראקית

**יחסי הודו–כורדיסטן העיראקית** הם היחסים הבילטרליים שבין הרפובליקה של הודו לבין כורדיסטן העיראקית.

## היסטוריה
הודו מחזיקה מאז היווסדה בקשרים הדוקים עם עיראק, ומתוקף כך לא קיימה יחסים משמעותיים עם כורדיסטן העיראקית במשך השנים, אך ב-2014 נוצרו יחסים בין המדינות עקב המאבק במדינה האסלאמית והחלשות השלטון המרכזי העיראקי. ביולי 2014, אמר לתקשורת ההודית אמין חוואראני, ראש האגף ליחסים בינלאומיים של המפלגה הדמוקרטית הכורדיסטנית, כי הוא מקווה לקשרים פוליטיים וכלכליים עמוקים יותר עם הודו, ותיאר את המדינה כ"שותפה חשובה". חוואראני גם הביע את רצונו לראות את ממשלת הודו פותחת קונסוליה בארביל, והזמין חברות הודיות להשקיע בכורדיסטן העיראקית, ובנובמבר 2014 ביקר השליח המיוחד מטעם ממשלת הודו השגריר סורש ק. רדי בכורדיסטן העיראקית ונפגש עם פקידי ממשל כורדים. רדי הצהיר כי הודו "תומכת באופן מלא באזור כורדיסטן בתקופה קשה זו", והביעה אמון בממשלת הכורדים ובכוחות הפשמרגה שישמרו על היציבות והביטחון של האזור. השגריר הודיע כי ממשלת הודו תפתח קונסוליה בכורדיסטן.

הודו וכורדיסטן העיראקית מקיימים יחסים כלכליים, שמתבטאים בעיקר ברכישת נפט גולמי כורדי שנמכר על ידי חברות טורקיות על ידי הודו.

כורדים רבים נוסעים להודו למטרות חינוכיות או רפואיות.

## נציגויות
הרפובליקה של הודו מחזיקה בקונסוליה בארביל.

כורדיסטן העיראקית אינה מחזיקה בנציגות בהודו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–סלובקיה

**יחסי בולגריה–סלובקיה** הם יחסי החוץ בין בולגריה וסלובקיה.

## סקירה כללית
בולגריה כוננה במקור קשרים דיפלומטיים עם צ'כוסלובקיה ב-1920. סלובקיה הכריזה על עצמאות מצ'כוסלובקיה ב-1993, והייתה עצמאית לזמן קצר במהלך מלחמת העולם השנייה כרפובליקה הסלובקית. בולגריה וסלובקיה כוננו יחסים דיפלומטיים לראשונה בין 1939 ל-1945. שתי המדינות כוננו מחדש את היחסים הדיפלומטיים ב-1 בינואר 1993. בפברואר 1994 בולגריה פתחה שגרירות בברטיסלאבה, וביוני 1994 סלובקיה פתחה שגרירות בסופיה.

## נציגויות דיפלומטיות
* בולגריה מחזיקה בסלובקיה שגרירות בברטיסלאבה.
* סלובקיה מחזיקה בבולגריה שגרירות בסופיה.

## הערות שוליים

קטגוריה:ערכים ללא קטגוריות פיזיות - יחסי חוץ